কলম্বো আন্তর্জাতিক আর্থিক শহর
কলম্বো ইন্টারন্যাশনাল ফিনান্সিয়াল সিটি (সিআইএফসি) (সিংহলি: කොළඹ ජාත්‍යන්තර මූල්‍ය නගරය; তামিল: கொழும்பு சர்வதேச நிதி நகரம், প্রতিবর্ণী. Kolumbu sarvadesa nithi Nakaram) একটি বিশেষ আর্থিক অঞ্চল এবং শ্রীলঙ্কার কলম্বোতে অবস্থিত আন্তর্জাতিক আর্থিক কেন্দ্র, যা বর্তমানে গ্যাল ফেস গ্রীন সংলগ্ন পুনরুদ্ধারকৃত জমির উপর নির্মাণাধীন। জমি পুনরুদ্ধারের কাজটি জানুয়ারী ২০১৮ সালে শেষ হয়। এই প্রকল্পে ব্যয় হবে ১৫ বিলিয়ন ডলার। পূর্ববর্তী পরিকল্পিত 'পোর্ট সিটি' নতুন আগত সরকার কর্তৃক প্রত্যাখ্যাত হওয়ার পরে, আগস্ট ২০১৬ সালে কলম্বো আন্তর্জাতিক আর্থিক নগরী (সিআইএফসি) হিসাবে এই প্রকল্পটি পুনরায় চালু করে এবং একটি ত্রিপক্ষীয় চুক্তি স্বাক্ষরিত হয়। এটি বৃহত্তর ওয়েস্টার্ন মেগাপলিস পরিকল্পনার অংশ।